fi fi en hbs_lat fi tr fi fi fi fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi en fi fi fi ca fi fi it fi fi fi fi nl fi fi fi en fi fi fi fi en fi fi fi fi fi fi fi fi fi fi fi fi fi fi en fi fi fi fi en fi fi fi fi en da fi fi fi en fi fi fi fi kn fi fi sv fi fi fi fi fi fi fi en fi fi en fi fi fi fi fi fi fi en fi fi fi fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi en fi fi fi ca fi fi it fi fi fi de fi en sl en fi en fi
Syksyn yhteishaun AMK-opiskelijavalinnat toteutetaan joko todistusvalinnalla tai AMK-valintakokeella. AMK-valintakoetilaisuuksia järjestetään lähikokeena 2.11.2022.
Tiedotamme hakijoille erikseen, jos koronatilanteeseen liittyen annetaan viranomaismääräyksiä, joilla on vaikutusta valintakokeiden järjestämiseen.
Tämä ohjesivu koskee vain AMK-tutkintoon hakeneita.
Ilmoittauduit valintakokeeseen valitsemalla hakuaikana hakulomakkeella itsellesi sopivan ajan ja paikan tarjolla olevista vaihtoehdoista. Tarjolla olevat vaihtoehdot täyttyvät ilmoittautumisjärjestyksessä. Valinta on sitova eikä sitä voi muuttaa hakuajan jälkeen.
Pääset tarkistamaan AMK-valintakokeesi aika- ja paikkatiedot kirjautumalla pankkitunnuksilla Oma Opintopolku -palveluun hakulomakkeen lähettämisen jälkeen.
Voit suorittaa valintakokeen vain siinä valintakoetilaisuudessa, mihin olet ilmoittautunut. Jos saavut väärään valintakoetilaisuuteen, et pääse suorittamaan valintakoetta.
Valintakokeen teet omalla kannettavalla tietokoneellasi valvotusti ammattikorkeakoulun tiloissa. Tarvitset kokeessa vaatimukset täyttävän tietokoneen.
Lisätietoja valintakokeesta, valmistautumisesta, valinnoista ja valintaperusteista löydät sivustolta Ammattikorkeakouluun.fi.
voimassa oleva kuvallinen henkilöllisyystodistus
kannettava tietokone ja virtajohto (tarkista laitteistovaatimukset)
halutessasi langallinen hiiri (langattomia laitteita ei voi tuoda valintakoetilaan)
halutessasi oma nenä-suusuojain ja käsineet
halutessasi voit ottaa pientä välipalaa mukaan.
Henkilöllisyyttä varmistettaessa et voi käyttää henkilön tunnistamista estävää kasvosuojainta.
Henkilöllisyystodistuksen tai kannettavan tietokoneen puuttuminen estävät valintakokeen suorittamisen. Valintakoetta ei voi tehdä matkapuhelimella tai tabletilla.
Lue ohjeet tarkemmin Ammattikorkeakouluun.fi –sivustolla.
Tutustu AMK-valintakokeen esimerkkitehtäviin täällä.
Matkapuhelinten tulee olla suljettuna koko valintakokeen ajan.
Valintakoetilaan ei saa tuoda langattomia verkkoyhteyksiä hyödyntäviä laitteita. Kiellettyjä ovat esimerkiksi bluetooth-yhteyksiä käyttävät älykellot, aktiivisuusrannekkeet, hiiret ja näppäimistöt.
AMK-valintakokeessa laskinta käytetään ainoastaan tekniikan alaan kuuluvassa matemaattisluonnontieteellisten taitojen osiossa, jossa hakijan käytössä on koejärjestelmän laskin. Oman laskimen käyttö on kielletty. Muissa valintakokeen osioissa laskimen käyttö ei ole sallittua.
Valintakoepaikat ja -ajat Lapin AMKissa
Valintakokeita järjestetään Kemissä ja Rovaniemellä 2.11.2022. klo 9:00 ja 14:00.
Ole paikalla hyvissä ajoin ennen kokeen alkamista. Ilmoittautuminen alkaa tuntia ennen valintakokeen alkua.
Valintakokeeseen ei oteta myöhästyneitä hakijoita sen jälkeen, kun valintakoetilaisuus on alkanut (klo 9 tai klo 14).
AMK-valintakoetta varten hakijoille luodaan yksilöity tunniste. Tarvitset tunnisteen valintakoepäivänä ilmoittautumisessa.
Tunniste sisältää QR-koodin ja tiedon valintakokeesi ajasta ja paikasta. Linkki tunnisteeseen toimitetaan sinulle tekstiviestillä ja sähköpostitse hakulomakkeella ilmoittamiesi yhteystietojen perusteella
Sinulla tulee olla tunniste mukana valintakoetilaisuudessa, joten varaudu esittämään saamasi tunniste puhelimen näytöltä tai paperille tulostettuna. Linkin tunnisteeseen löydät myös omalta hakemukseltasi Oma Opintopolku -palvelusta > AMK-valintakoe-lomakeosio > Henkilökohtainen tunnisteesi AMK-valintakokeeseen > Linkki tunnisteen tulostamiseen.
Parkkialueilla ja ovien läheisyydessä on opastekyltit sekä henkilökuntaa auttamassa sinua. Ilmoita henkilökunnalle valintakoeluokkasi ja he opastavat sinut oikealle ovelle.
Sisätiloissa on opasteet sekä henkilökuntaa ohjaamassa sinut oikeaan valintakoetilaan. Suosittelemme suu-nenäsuojan käyttöä Lapin AMKin tiloissa. Suu-nenäsuojia on tarjolla sisääntulon yhteydessä.
Valintakoetiloihin on pääsy vain valintakokeisiin osallistuville henkilöille.
Pysäköintialueille on kulku Kiveliönkadun puolelta. Risteyksessä on opasteet ja pihalla henkilökuntaa opastamassa.
Pysäköintialueelta pääset kaikkiin pääsykoetiloihin Q-ovesta.
Jokiväylä 11:n pysäköintialueelta pääset kaikkiin valintakoetiloihin.
Tarkista turvallisuusohjeet vielä juuri ennen valintakokeeseen saapumista mahdollisten muutosten varalta.
Valintakoe toteutetaan viranomaisten antamia turvallisuussuosituksia ja ohjeita noudattaen. Tarkista mahdolliset päivitykset ennen saapumistasi.
Älä tule kokeisiin sairaana tai flunssaoireisena.
Voit halutessasi käyttää myös suu-nenäsuojaa. Kertakäyttöisiä suu-nenäsuojia on tarjolla sisääntulon yhteydessä.
Huolehdithan käsihygieniasta. Lapin AMKin kampuksella on tarjolla käsidesiä. Suosittelemme käyttämään sitä rakennukseen tultaessa ja sieltä poistuessa.
AMK-valintakokeen tulokset ilmoitetaan hakijoille viimeistään 25.11.2022. Saatat tulla vielä varasijalta valituksi 13.12.2022 klo 15.00 mennessä. Näet AMK-valintakokeesta saamasi kokonaispisteet Oma Opintopolku -palvelussa, kun tulokset on julkaistu.
UUTTA! Näet AMK-valintakokeesta saamasi osiokohtaiset pisteet Valintakoepisteet-palvelussa.
Valintakoepisteet-palveluun pääsee kirjautumaan seuraavasti:
Kirjaudu sisään käyttäen Suomi.fi-palvelun vahvaa tunnistautumista.
Linkin palveluun löydät myös omalta hakemukseltasi Oma Opintopolusta.
Syksyn yhteishaun AMK-valintakokeen osiokohtaisia pisteitä voi tarkastella Valintakoepisteet-palvelussa myöhemmin ilmoitettavana ajankohtana.
Tutkimus, kehitys ja innovaatiot
Vastuullisuus ja kestävä kehitys